N.G. Kerk Wes-gemeente hou basaar | Standerton Advertiser
N.G. Kerk Wes-gemeente hou basaar
Basaargangers kan hulle gereed maak om in die teetuin iets verfrissend te gaan geniet en dan die onderskeie stalletjies besoek. March 7, 2017 Die N.G. Kerk se Wes-gemeente bied ’n mini-basaar op 25 Maart aan.
Basaargangers kan hulle gereed maak om in die teetuin iets verfrissend te gaan geniet en dan die onderskeie stalletjies besoek.
Stalletjies sal ’n vleis- en snuffeltafel insluit met ander lekkernye soos pap, tjops, wors, sous en slaai, worsrolle, hoendersosatierolle, pannekoek, vetkoek, hoenderhamburgers en nagereg om aan te smul.
Vars vleis kan vooraf by mnr. Basie Saayman by 072 839 6165 bestel word sowel as die kerkkantoor by 017 712 3034.
Die koste verbonde aan privaatuitstallers beloop R100 per stalletjie en die kerkkantoor kan geskakel word om ’n stalletjie te bespreek.
Uitstallers moet onthou om hulle eie “gazebo”, stoel en tafel saam te bring.
Gesigverf vir die jongspan beloof om hulle aan die dag te herinner.